b'\n_START_ARTICLE_\nRanfol\n_START_PARAGRAPH_\nRanfol ali \xc5\xa1tajerska belina je vinska trta, ki daje grozdje za istoimensko lahko belo vino, ki pa se obi\xc4\x8dajno goji za me\xc5\xa1anje k drugim sortam._NEWLINE_Tridelen list trte je srednje velik in debel, na trto pa je nasajen na rde\xc4\x8dkastem peclju. Ima velike in ostre zobce, zgornji del lista je temno zelene barve. Grozd ranfola visi na tankem peclju zelenkaste barve, ki delno oleseni. Je srednje velik, vejnat in v spodnjem delu nekoliko zavit. Jagoda je okrogla in belorumena, v\xc4\x8dasih malce rde\xc4\x8dkasta, ko\xc5\xbeica je tanka in pik\xc4\x8dasta. Trta bogato obrodi, zori pa v drugi zoritveni dobi.'